На основу члана 32. став 1. тачка 6. Закона о локалној самоуправи („Службени гласник РС“, број 129/07, 83/14 – други закон, 101/16 – други закон и 47/18), члана 37. став. 1. тачка 6. Статута општине Инђија („Службени лист општине Инђија“, број 9/13 – пречишћен текст и 7/18), а у вези тачке 5. Закључка Владе Републике Србије, 05 Број: 023-4569/2018 од 17. маја 2018. године,

Скупштина општине Инђија, на седници одржаној 20.јула 2018. године, донела је

**ОДЛУКУ**

**О КОНВЕРЗИЈИ ПОТРАЖИВАЊА ОПШТИНЕ ИНЂИЈА У ТРАЈНИ УЛОГ ОПШТИНЕ ИНЂИЈА У КАПИТАЛУ ПРИВРЕДНОГ ДРУШТВА**

 **ЈАТ – ТЕХНИКА ДОО ЗА ОДРЖАВАЊЕ**

**И ОПРАВКУ ВАЗДУХОПЛОВА БЕОГРАД**

1. Скупштина општине Инђија одобрава да се, потраживања општине Инђија

према привредном друштву ЈАТ – техника д.о.о. за одржавање и оправку ваздухоплова Београд, по основу јавних прихода који припадају као уступљени приход јединицама локалне самоуправе, а која чине недоспеле рате из Споразума о одлагању плаћања пореског дуга број: 33-00-22/2016-01 од 8. новембра 2016. године са стањем на дан 31. децембар 2017. године, са припадајућом каматом до 17. маја 2018. године у износу утврђеном Записником Министарства финансија, Пореске управа, Центар за велике пореске обвезнике, конвертују у трајни улог општине Инђија у капиталу привредног друштва ЈАТ – техника д.о.о. за одржавање и оправку ваздухоплова Београд, и то на име:

* пореза на зараде дуг у износу од 5.261,59 динара, камата на дан 31. децемабр

2017. године у износу од 171,95 динара и камата за период од 1. јануара 2018. до 17. маја 2018. године у износу од 262,98 динара, што укупно износи 5.696,52 динара.

1. Ову одлуку доставити Министарству финансија - Пореској управи Центар за

велике пореске обвезнике Београд и привредном друштву ЈАТ – техника д.о.о. за одржавање и оправку ваздухоплова Београд.

1. Одлука ступа на снагу наредног дана од дана објављивања у „Службеном листу

општине Инђија“.

СКУПШТИНА ОПШТИНЕ ИНЂИЈА

Број:43-6/2018-I Председник,

Дана,20.јула 2018.године

И н ђ и ј а Милан Предојевић

О б р а з л о ж е њ е

Правни основ за доношење Одлуке о конверзији потраживања општине Инђија у трајни улог општине Инђија у капиталу привредног друштва ЈАТ – техника д.о.о. за одржавање и оправку ваздухоплова Београд, садржан је у члану 32. став. 1. тачка 6. Закона о локалној самоуправи („Службени гласник РС“, број 129/07, 83/14 – други закон, 101/16 – други закон и 47/18), члану 37. став. 1. тачка 6. Статута општине Инђија („Службени лист општине Инђија“, број 9/13 – пречишћен текст и 7/18), којим је регулисано да Скупштина општине у складу са законом доноси прописе и друге опште акте.

Влада Републике Србије, дана 17. маја 2018. године, донела је Закључак 05 Број: 023-4569/2018 којим је у тачки 5. препоручено надлежним органима јединица локалне самоуправе да донесу одлуке којима се даје сагласност да се потраживања тих јединица локалне самоуправе према Субјекту приватизације по основу јавних прихода који припадају као уступљени приход јединицама локалне самоуправе, а која чине недоспеле рате из Споразума о одлагању плаћања пореског дуга број: 33-00-22/2016-01 од 8. новембра 2016. године са стањем на дан 31. децембар 2017. године, са припадајућом каматом до дана доношења овог закључка која ће бити утврђена записником надлежне организационе јединице Министарства финансија - Пореска управа, конвертију у удео тих једница локалне самоуправе у капиталу Субјекта приватизације.

Министарство финансија Пореска управа Центар за велике пореске обвезнике Београд доставило је захтев општини Инђија број ЦВП – 433-12-1455/2018-Л6013 од 25.06.2018. године у којем се наводи да је потребно у складу са Закључком о конверзији потраживања за пореског обвезника ЈАТ техника Београд ДОО, 05 Број: 023-4569/2018 од 17.05.2018. године да надлежни орган општине Инђија донесе одлуку којом се даје сагласност да се потраживање општине Инђија према наведеном Субјекту приватизације у укупном износу од 5.696,52 динара које је утврђено записником Центра за велике пореске обвезнике, а које припада као уступљени приходо (80% пореза на зараде – главни дуг на дан 31.12.2017. године у износу од 5.261,59 динара, камата на дан 31.12.2017. године у износу од 171,95 динара и камата до дана доношења Закључка у износу од 262,98 динара) конвертује у удео општине Инђија у капиталу ЈАТ техника Београд ДОО.

У поступку израде Одлуке, од стране Одељења за финансије извршен је прерачун потраживања која припадају јединици локалне самоуправе на име уступљених прихода, који износи су и дефинисани у Одлуци.

Изради Одлуке приступило се на иницијативу Председника општине Инђија како би се реализовао напред наведени Закључак Владе Републике Србије

Имајући у виду напред наведено предлаже се Скупштини општине Инђија да Одлуку о конверзији потраживања општине Инђија у трајни улог општине Инђија у капиталу привредног друштва ЈАТ – техника д.о.о. за одржавање и оправку ваздухоплова Београд, усвоји у тексту како је дат у материјалу.

**Општинска управа општине Инђија**